
ជំនួយ និងដំបូន្មានផ្លូវច្បាប់ 
ចំណាំ ៖ នេះគឺជាព័ត៌មានទូទៅ ។ គឺសម្រាប់ការយល់ដឹងរបស់អ្នកតែប៉ុណ្ណោះ មិនមែនជាដំបូន្មាន​ផ្នែកច្បាប់ឡើយ ។ សម្រាប់ដំបូន្មានផ្នែកច្បាប់ជាក់លាក់ សូមពិភាក្សាជាមួយអ្នកជំនាញផ្នែកច្បាប់​ដែល​មាន​លក្ខណៈ​សម្បត្តិគ្រប់គ្រាន់ ។
ប្រសិនបើនរណាម្នាក់កំពុងរងការជ្រៀតជ្រែកពីបរទេស ការទទួលយកជំនួយ និងដំបូន្មានផ្នែក​ច្បាប់ អាចជួយ​ពួកគេឱ្យ​យល់​អំពីសិទ្ធិ និងជម្រើសដែលមាន ។
សិទ្ធិរបស់អ្នកនៅប្រទេស នូវែលសេឡង់
សូមស្វែងយល់អំពីសិទ្ធិរបស់អ្នកនៅក្នុងប្រទេសនូវែលសេឡង់នៅទីនេះ
កន្លែងដែលអាចស្វែងរការគាំទ្រផ្នែកច្បាប់
មជ្ឈមណ្ឌលច្បាប់សហគមន៍
មជ្ឈមណ្ឌលច្បាប់សហគមន៍អាចជួយ ដូចជា ៖
· ព័ត៌មាន និងការអប់រំអំពីច្បាប់
· ដំបូន្មានផ្នែកច្បាប់ ជំនួយ និងការតំណាង – ជាពិសេសសម្រាប់អ្នកដែលមិនមាន​លទ្ធភាពបង់ថ្លៃសេវាផ្លូវច្បាប់
មានមជ្ឈមណ្ឌលច្បាប់សហគមន៍ចំនួន 24 នៅទូទាំងប្រទេសនូវែលសេឡង់ ។ មជ្ឈមណ្ឌលភាគ​ច្រើន​ផ្តល់សេវចុះតាមសហគមន៍ ឬគ្លីនិកច្បាប់នៅក្នុងសហគមន៍តូចៗ ។ ទាក់ទងមជ្ឈមណ្ឌលក្នុង​មូលដ្ឋាន​ដោយផ្ទាល់ ដើម្បីណាត់ជួបពួកគេ ។
សូមចូលទៅកាន់គេហទំព័រច្បាប់សហគមន៍ សម្រាប់ព័ត៌មានបន្ថែម
ច្បាប់យុវជន (Youth Law)
ច្បាប់យុវជន ផ្តល់សេវាផ្នែកច្បាប់ដោយឥតគិតថ្លៃដល់កុមារទាំងអស់ និងយុវជនអាយុក្រោម 25 ឆ្នាំ ។ 
សូមចូលទៅកាន់គេហទំព័រច្បាប់យុវជន សម្រាប់ព័ត៌មានបន្ថែម
ការិយាល័យប្រឹក្សាពលរដ្ឋ (Citizens Advice Bureau)
ការិយាល័យប្រឹក្សាពលរដ្ឋ ផ្តល់ជំនួយជាអាទិ៍ ៖
· ព័ត៌មាន អំពីសិទ្ធិ
· ឥតគិតថ្លៃ រក្សាការសម្ងាត់ ព័ត៌មានឯករាជ្យ និងដំបូន្មាន
· បញ្ជូនអតិថិជនទៅកាន់មជ្ឈមណ្ឌលច្បាប់សហគមន៍ក្នុងមូលដ្ឋាន សម្រាប់​ដំបូន្មានផ្នែកច្បាប់
· ព័ត៌មានអំពីរបៀបទទួលសេវាកម្មដែលអ្នកត្រូវការ
សូមចូលទៅកាន់គេហទំព័ររបស់ការិយាល័យប្រឹក្សាពលរដ្ឋ ដើម្បីទទួលបានព័ត៌មាន ឬហៅទូរស័ព្ទទៅពួកគេដោយឥតគិតថ្លៃតាមលេខ 0800 367 222 សម្រាប់ជំនួយសម្ងាត់ ។
ជំនួយផ្នែកច្បាប់ (Legal aid)
ជំនួយផ្នែកច្បាប់ គឺជាអង្គភាពដែលទទួលជំនួយថវិកាពីរដ្ឋាភិបាល សម្រាប់ជួយពលរដ្ឋដែល​មិនមានលទ្ធភាពជួលមេធាវី ។ ជំនួយនេះ ជួយចេញថ្លៃសេវាជំនួយផ្នែកច្បាប់ និងដោះស្រាយ​បញ្ហាផ្លូវច្បាប់ ដែលត្រូវឡើងតុលាការ ដើម្បីធានាថា ពលរដ្ឋគ្រប់រូបទទួលបានយុត្តិធម៌ដូចៗគ្នា បើទោះបីជាពួកគេ គ្មានលទ្ធភាពបង់ថ្លៃមេធាវីក៏ដោយ ។
សូមស្វែងយល់បន្ថែមអំពីជំនួយផ្នែកច្បាប់នៅទីនេះ
សមាគមមេធាវីនូវែលសេឡង់ (New Zealand Law Society)
សមាគមមេធាវីនូវែលសេឡង់ (NZLS) គឺជាស្ថាប័នគ្រប់គ្រង និងត្រួតពិនិត្យវិជ្ជាជីវៈមេធាវី​នៅ​ក្នុង​ប្រទេសនូវែលសេឡង់ ។ ពលរដ្ឋអាចស្វែងរកមេធាវី ដោយប្រើបញ្ជីឈ្មោះ​ដែល​មាន​បង្ហោះ​លើអ៊ីនធឺណិត ។ ក្នុងនោះ មានបញ្ជីឈ្មោះមេធាវីដែលមានសិទ្ធិអនុវត្តច្បាប់​នៅក្នុងប្រទេស​នូវែលសេឡង់ ។ 
ចូលទៅកាន់គេហទំព័រ New Zealand Law Society
ជំនួយ និងដំបូន្មានផ្លូវច្បាប់ 							 		2

image1.png




image2.png
wuma iplisYs
Resllicnee

- - N -
{0 Foelgn IRterrerence




